යාපනය කයිට්ස් ප්‍රදේශයේ කතෝලික පූජකවරයෙකු බීමත්ව යතුරු පැදියකින් ගමන් කරමින් සිටියදී පොලීසිය විසින් අත්අඩංගුවට ගෙන තිබෙනවා.පූජකවරයා බලපත්‍රයක්ද නොමැතිව යතුරු පැදිය ධාවනය කර ඇති බවයි පොලිසිය ප්‍රකාශ කළේ.අද (01) ඔහු කයිට්ස් දිසා විනිසුරු ඒ.එම්.රියාස් වෙත ඉදිරිපත් කර ඇති අතර එහිදී රුපියල් 18,000ක දඩයක් නියම නියම කර තිබෙනවා.පූජකවරයා වෙනුවෙන් පෙනී සිටි නීතිඥවරයා ප්‍රකාශ කර ඇත්තේ චූදිතයා පූජකවරයෙකු බැවින් අධිකරණයෙන් විශේෂ සමාවක් ඔහුට ලැබිය යුතු බවයි.විනිසුරුවරයා එය තරයේ ප්‍රතික්ෂේප කොට පවසා ඇත්තේ උතුම් මිනිසුන් සමාජයට ආදර්ශවත් වන අන්දමින් හැසිරිය යුතු බවයි.අයිතිකරු සනාථ කර අදාළ ලියකියවිලි ඉදිරිපත් කරන තුරු යතුරු පැදිය පොලිස් භාරයේ තබාගන්නා බවයි වාර්තා වන්නේ.